
Es descriu la presència d'estructures fòssils que apareixen en grans quantitats als 
paleosòls de formacions dunars del Pliocè — Pleistocè inferior de Mallorca. Es 
discuteixen dues hipòtesis sobre possibles insectes productors. Es desvela així la 
incògnita existent sobre l'origen d'aquestes formes fòssils que havien estat atribuides 
anteriorment a organismes enigmátics, pél-lets fecals o copròlits de Myotragus sp.; i 
que no són altra cosa que traces d'insectes fòssils atribuibles a cambres de pupació de 
coleòpters. La presència d'aquests icnofòssils té un clar significat paleoclimàtic del 
que es poden derivar datacions estratigràfiques. 

PUPATION CHAMBERS OF COLEOPTERANS IN THE PLIOCENE — LOVVER 
PLEISTOCENE OF MALLORCA (BALEARIC ISLANDS, VVESTERN MEDI- 
TERRANEAN). PALEOENVIRONMENTAL AND CHRONOSTRATIGRAPHIC 
SIGNIFICANCE. This paper describes the presence of insect traces that appear in 
large quantities at the Pliocene — lower Pleistocene dune formations in Mallorca. We 
discuss two hypotheses about possible producers. It also reveals the mystery about 
the origin of these fossil traces that had been previously attributed to enigmatic 
organisms, faecal pellets or coprolites of Myotragus sp., are really insect trace fossils, 
attributable to the beetles pupation cameras. The presence of these fossil traces has a 
clear palaeoclimatic meaning which can be derived stratigraphic dating. 

(1968) i Cuerda et al. (1969) descriuen, en 
un paleosòl d'alteració situat sobre les 
formacions dunars pliocenes de les pedreres 
de Son Mulet, uns motlles el-lipsoidals 

enigmàtics, d'uns 10 mm de longitud, que 
consideren d'aspecte clarament orgànic i 
atribueixen amb reserves a pèl'lets fecals 
(Fig. 1). Aquestes estructures apareixen 
conjuntament amb motlles de gasteròpodes 
terrestres i restes d'arrels. Aquest paleosòl 
es situa sobre una duna de 15 m de potència 
que a base cobreix un nivell de platja amb 
Strombus coronatus Defrance, 1827. 
Posteriorment, Cuerda i Sacarés (1992) 
es refereixen a aquests mateixos cossos 
el -lipsoidals de les pedreres de Son Mulet 
(Llucmajor) assignant-los a coprólits del 
bòvid Myotragus sp. del Plistocè inferior, 
citant-los també al km 18 de l'antiga via 
fèrria abandonada de Palma—Llucmajor 
(zona Son Granada), en uns aflorament de 
llims molt fins d'aspecte loèssic, color rosat 
groguenc amb Rumina decollata (Linnaeus, 
1758). A Mallorca és també coneguda la 


presència —d'acumulacions — d'aquestes 
estructures als paleosòls associats a nivells 
amb Rumina sp. del Cap Salines (B. Morey, 
com. pers.), als paleosòls d'alteració amb 
Rumina sp. del banc d'Eivissa (Calvià), així 
com a les zones de Llucmajor i de cala 
Figuera (Calvià) (P. Bover, com. pers.). 

A Menorca també han estat citats 
"restes ovoides” atribuits a copròlits de 
Myotragus sp. als paleosòls llimosos de les 
formacions dunars de l'illa de l'Aire 
atribuides al Plistocè (Rossell et al., 1969; 
Mercadal et al., 1970, 1972) i a les 
formacions dunars del cap de Cavalleria (J. 
Quintana, com. pers.). 

Més recentment ha estat defensada la 
possibilitat de que els suposats copròlits de 
Myotragus sp. no fossin tals, si no nius de 
terra d'insectes (J. Quintana, com. pers.). 

Noves dades i troballes apunten a que 

Fig. 2 





TE Um — ap. T $ 
Mig. 2.—Fecal pellets (4) recogidos en suelo de alteración en fa parte superior de las carr- 
teras de Son Mulet con restos de moluscos terrestres (tamaño natural ). 





Fig. 1. 


Reproducció de la Fig. 2 de Colom et al. (1968) mostrant els organismes el-lipsoidals 


enigmátics o fecal pellets del jaciment de Son Mulet (Llucmajor). Realment motlles interns de 


rebliment de traces fòssils d'insectes. 


Fig. 1. Reproduction of the Fig.2 by Colom et al. (1968) showing the ellipsoidal enigmatic organisms 
or faecal pellets of Son Mulet (Llucmajor) site. Really internal filling of insect fossil traces. 

Fig. 2. A) Producció d'ooteques de l'actual Dociostaurus maroccanus (Thunberg, 1815) realitzant la 
posta (oviposició) al terra en sòls sense remoure (dibuix a partir de Jannone, 1934 in Meco et al., 
2008b), B) Cicle vital i metamorfosi de l'escarabat Leptinotarsa decemlineata (Say, 1824) amb 
indicació (fletxa) de la càmera hipogea de la fase de pupació (Foto d'Art Cushman, USDA, a partir 
d'un dibuix de Mary F. Benson, Smithsonian Institution). 

Fig. 2. A) Oothecae production from the current Dociostaurus maroccanus (Thunberg, 1815) making 
the egg-laying (oviposition) in soil without removing (drawing from Jannone, 1934 in Meco et al., 
2008b) B) Life cycle and metamorphosis in the beetle Leptinotarsa decemlineata (Say, 1824) 
indicating (arrow) the underground pupation camera (Photo Art Cushman, USDA, from a drawing by 


Mary F. Benson, Smithsonian Institution). 


aquests cossos el'lipsoidals podrien ésser 
motlles interns de rebliment d'estructures 
produides per insectes. Recentment, Meco 
et al. (2008a, 2008b, 2010) han descrit, a 
paleosòls pliocens i quaternaris de les Illes 
Canàries, la presència de concrecions 
calcàries similars que atribueixen a antigues 
ooteques d'acrídids (Fig. 4), mentre que 
Genise i Edwards (2003) consideren 
aquestes mateixes concrecions com a 
corresponents a cambres de pupació de 
coleòpters. 

Les ooteques (del grec óon — “ou” i 
theke — “diposit”) són dipòsits d'ous que 
formen diferents animals, principalment 
mol:duscs i insectes. Una ooteca conté 
molts d'ous generalment envoltats d'una 


coberta de protecció. Entre els grups 
d'insectes productors d'ooteques es troben 
els ortòpters i més concretament la família 
dels acrídids (llagosts o llagostes). 

Les ooteques dels insectes acrídids són 
perforacions hipogees, generalment en 
forma de tub o saquet, excavades al terra 
per la femella en el moment de posta, en les 
que els ous són dipositats recoberts per una 
paret formada per partícules de terra 
aglomerada per les secrecions produides en 
el moment de la perforació del terra 
mitjançant l'oviscapte (Fig. 2A). Els tubs 
estan tancats pel seu extrem inferior, mentre 
que a l'extrem superior poden presentar un 
tap escumós i/o un opercle de terra per 
sobre, o simplement estar tancats per terra. 

Fig. 3. Jaciment del Morro d'en Feliu, A) Ubicació en relació al mapa geològic de Mallorca: B) 
Espectacular pla de falla que afecta als materials miocens. 

Fig. 3. A) Location of the Morro d'en Feliu site in the geological map of Mallorca, B) Spectacular 
fault plane affecting the Miocene materials. 


L'estat de pupa (del llatí pupa = ‘nina’, 
*pepa") és un dels estadis pels quals passen 
alguns —insectes en el curs de la 
metamorfosi. L'estadi de pupa és un estat 
intermedi del cicle vital dels insectes i els 
porta de l'estat de larva al d'adult. El de 
pupa és un estadi de repòs, durant el qual 
l'insecte s'oculta o es tanca en una càpsula 
per protegir-se. Com que són molt 
vulnerables en aquest estat, algunes pupes 
passen aquest estat sota terra o en altres 
llocs protegits (Fig. 2B). Algunes pupes es 
troben dins d'un capoll o coberta protectora, 
que generalment té forma oval i està 
fabricat per la larva amb un fil que segrega 
abans d'assolir l'estat de pupa. 

Els coleòpters presenten una meta- 
morfosi completa, amb els estadis d'ou, 
larva, pupa i imago (adult). Les larves 
passen per diferents estadis separats per 
mudes. Les larves del darrer estadi cerquen 
un lloc apropiat per pupar. Algunes 
espècies construeixen capolls de materials 
diversos i/o cambres al mateix substrat on 


ha crescut la larva (per exemple, dins la 
terra). 

Tant Meco et al. (2008a, 2008b, 2010) 
com Genise i Edwards (2003) plantegen 
l'aparició massiva d'aquestes traces fòssils 
(Fig. 4) com un indicador paleoclimàtic. 


Jaciment. Enquadrament geogràfic i 
geològic 


El promontori del Morro d'en Feliu 
consisteix en un sortint a la costa del terme 
municipal de Calvià (Mallorca, Illes 
Balears) a la península de cala Figuera entre 
Cala Rafeubetx i el Cap de Cala Figuera. 
Encara que la seva extensió és de prop de 
18 ha, la zona objecte d'estudi correspon a 
la zona del penya-segat amb direcció S. Les 
coordenades UTM són: fus 31S, x: 457251, 
y: 4368336 (Datum European 1950). 

La punta del Morro d'en Feliu està 
formada per un contrafort avançat i abrupte 
del penya-segat que coincideix amb una 

Fig. 4. Traces fòssils del Plistocè superior de Fuerteventura (Illes Canàries) descrites recentment in 
Meco et al. (2008b): a) Detall d'un paleosòl de Hueso del Caballo mostrant infinitat de traces 
remogudes i desplaçades, b) Detall de les estructures de les traces. 

Fig. 4. Fossil traces of the Pleistocene of Fuerteventura (Canary Islands) described recently in Meco 
et al. (2008b): a) Detail of the Hueso del Caballo site paleosol showing the removed and displaced 
countless fossil traces; b) Detail of the structure of fossil traces. 


espectacular falla normal d'edat miocènica 
fossilitzada pels sediments plio-quaternaris 
(Fig. 3B). D'aquesta falla NE-SW que posa 
en contacte les fàcies de talús (al N) amb 
les de front d'escull (al S) de la Unitat 
d'Esculls (Pomar et al., 1983) no s'ha pogut 
trobar cap tipus de literatura ni repre- 
sentació a cap mapa, per la qual cosa pareix 
ésser que el present treball és la primera 
referència a la mateixa. 

Els afloraments apareixen en uns 
blanquissars verticals o subverticals que, de 
forma intermitent, interrompen els trams de 
pendent encrostada que forma els penya- 
segats d'aquesta zona. 

Als afloraments del morro d'en Feliu, 
de base (nivell del mar) a sostre trobem 
(Fig. 3A): 

9-10 m. Basament Miocè format per 
bretxes i calcàries de fàcies de talús, front 
d'escull i rere escull (lagoon) de la Unitat 
d'Esculls (Pomar et al., 1983) a les que 
localment es sobreposen Margues de la 
Bonanova (Pomar et al., 1983) i en alguns 


trams la Unitat de Margues i Guixos 
(Fornós i Pomar, 1983, Pomar et al., 1990). 
Messinià. 

0,5-1 m. Dipòsits marins amb fauna 
càlida tipus equatorial: Strombus coronatus 
Defrance, 1827, Patella ambrogii Leco- 
intre, 1952, Saccostrea cucullata (Born, 
1780) i Callista italica (Defrance, 1815). Es 
situen de forma erosiva sobre la unitat 
anterior. Platja pliocena. 

7 — 8 m. Arenes de platja passant a 
dunars amb intercalacions de paleosòls amb 
infinitat de traces d'insectes, gasteròpodes 
pulmonats i rizoconcrecions (hemicicle 
continental F; Butzer, 1975). El paleosòls 
superior presenta bretxificació 1 superfícies 
càrstiques amb colades estalagmítiques. 
Pliocé — Plistocè inferior. 

Cicles dunars superiors (hemicicles 
continentals E i D; Butzer, 1975). Presenten 
alguns nivells de paleosóls amb traces 
d'insectes esporàdiques. Plistocè. 

Els aflorament es troben parcialment 
coberts per un pendent encrostat d'uns 25? 

d'inclinació format per cons d'enderrocs 
amb blocs i fragments dels nivells dunars i 
paleosòls fossilitzats per llims vermells. 
Aquesta crosta, atribuida al penúltim 
interglacial Mindel — Riss (Rosselló i 
Cuerda, 1973), s'ha vist posteriorment 
erosionada en els trams de costa que 
coincideixen amb els afloraments. La 
mateixa crosta ha contribuit a preservar els 
afloraments que abans havia cobert. 


Descripció de les estructures 


Les traces estudiades estan formades per 
unes estructures calcàries de forma 
ellipsoidal o de saquet amb perfil d'U 
lleugerament dilatada (Fig. 5). Aquestes 
cambres o saquets estan tancats per un 
extrem mentre que l'extrem oposat poden 
presentar una obertura o també romandre 
tancats. La superfície exterior és d'aspecte 
grosser i mal definit, mentre que l'interior 
és llis. Les parets originals, formades per 
partícules de terra fina aglomerada, poden 
estar presents o bé haver desaparegut i 
haver-se substituit per una concreció 
calcària dipositada envoltant de la 
superfície interna (Figs. 5.3 i 5.5). La 
cambra interior és el:lipsoidal i de secció 
transversal circular. Algunes cambres es 


conserven tancades amb l'espai vacus 
fossilitzat (Fig. 5.5). 
Posteriorment la cambra interior 


d'aquests saquets es poden haver reblit de 
sediment formant un motlle intern macis, 
també de forma el'lipsoidal, dins l'espai 
que ocupaven la pupa o paquet d'ous (Figs. 
5.4 1 5.6). Alguns d'aquests motlles 
presenten com un collet o lleugera 
prominència que correspondria a la part del 
motlle intern de l'obertura de la cambra. 
Aquests motlles interns massissos són els 
que, donada la coincidència de forma amb 
els actuals excrements d'ovella o cabra, 
haurien portat a la confusió d'aquestes 


estructures amb possibles copròlits de 
Myotragus Sp. 

El motlle intern el-lipsoidal sol tenir 
10/12 mm d'amplària per 15/20 mm de 
llargària. El conjunt de l'estructura 
normalment arriba als 15/20 mm d'amplària 
per 25/30 mm de llargària, depenent de la 
gruixa de la concreció calcària assolida. La 
paret argilosa normalment fa 2-3 mm de 
gruixa. 


Tafonomia 


Aquestes acumulacions de traces no 
pareixen ésser el resultat d'un possible 
arrossegament ni transport, atesa l'absència 
de cambres fragmentades, trobant-se la 
pràctica totalitat de les mateixes íntegres. 
Es descarta també una acumulació deguda a 
la deflació eòlica ja que la acumulació de 
traces observada no es veu acompanyada 
per cap concentració paralela d'altres 
fòssils presents fàcils de transportar, com 
puguin ésser els gasteròpodes pulmonats o 
les rizoconcrecions. 

L'elevada concentració de traces 
vendria explicada pel factor temps i estaria 
associada a la seva acumulació en cicles 
reproductors successius en els mateixos 
paleosòls que les contenen, així com a 
possibles eclosions explosives d'insectes 
adults. El fet d'ésser estructures hipogees 
enterrades en els paleosòls des del mateix 
moment de la seva formació, fa que també 
es pugui explicar millor la seva preservació 
i acumulació en aquests paleosòls. 

Les acumulacions de càpsules apareixen 
normalment en paleosòls immadurs (sòls 
d'alteració incipients poc potents) inter- 
calats entre els nivells eòlic — dunars i 
normalment les trobem en els nivells 
inferiors de cada paleosòl afectant als 
nivells arenosos limítrofs amb la duna 
inferior fins a uns 5-10 cm de profunditat. 

Fig. 5. Detall de les estructura de les traces fòssils del Morro d'en Feliu (Mallorca): 1) agrupació de 
dues estructures remogudes mostrant part del rebliment intern, 2) exemplar sense rebliment mostrant 
la part de l'obertura d'eclosió; 3) secció transversal d'una càmera mostrant el gruix de la paret i el 
posterior rebliment intern que forma de motlle intern el -lipsoidal; 4) i 6) motlles interns el:lipsoidals a 
vegades atribuits erròniament a copròlits del bòvid Myotragus sp., on es pot distinguir la part 
corresponent a l'obertura d'eclosió superior, 5) secció longitudinal d'una càmera sense rebliment 
intern mostrant les parets i l'espai que ocupava originalment la pupa. A l'escala inferior les 
separacions majors corresponen a centímetres. 

Fig. 5. Details of the structure of fossil traces from Morro d'en Feliu (Mallorca): 1) pooling two 
structures showing part of the padding removed, 2) no filling specimen showing the opening burst, 3) 
section camera showing a cross-sectional wall thickness and padding back to form the inner 
ellipsoidal filling, 4) and 6) internal ellipsoidal fillings (sometimes erroneously attributed to the bovid 
Myotragus sp. coprolites) where you can distinguish the upper portion opening hatching and 5) a 
longitudinal section showing camera without padding the walls and the space originally occupied the 
pupa. The scale major separations correspond to centimetres. 

Fig. 6. Cambres fòssils del jaciment del Morro d'en Feliu (Mallorca): A), B) i C) Acumulacions 
d'infinitat de cambres sedimentades en paleosóls consolidats; D) cambres associades amb 
gasteròpodes pulmonats (/berellus sp.); E) i F) detalls mostrant l'obertura d'eclosió (fletxes) 
d'algunes de les cambres. Escales A-B-C-E aproximadament 25 cm. Escales D-F en centímetres. 

Fig. 6. Fossil traces of the Morro d'en Feliu site (Mallorca): A) B) C) accumulations of countless 
chambers settled in the consolidated paleosoils; D) chambers associated with pulmonate gastropod 
(Iberellus sp.) E) and F) showing details of the opening burst (arrows) of some chambers. A-B-C-E 
scale bars are approximately 25 cm, D-F scales in centimetres. 

Les cambres que es conserven tancades 
amb l'espai vacus fossilitzat correspondrien 
a cambres no eclosionades degut a factors 
estressants (falta de condicions ambientals 
adients) o a un final traumàtic prematur que 
van fer que es conservessin tancades. A 
l'aflorament del Morro d'en Feliu, les 
traces poden assolir densitats de fins 1.000— 
1.500 exemplars per m" (Fig. 6). Les traces 
són més abundants als nivells bassals dels 
paleosòls, coincidint amb l'alteració dels 
nivells dunars on els insectes trobarien les 
condicions més adients per a la seva 
formació. 


Fauna associada 


L'aparició d'aquestes traces en els 
paleosòls es presenta associada a un conjunt 
de gasteròpodes pulmonats i rizocon- 
crecions. Els gasteròpodes que han pogut 
ésser determinats són: 


Iberellus sp. 
Rumina sp. 
Tudorella ferruginea (Lamarck 1822) 


Aquesta fauna de —gasteròpodes 
associada coincideix exactament amb la del 
nivell Q6 del Banc d'Eivissa corresponent a 
un sòl d'alteració format a la base de 
l'hemicicle continental E (Butzer, 1975) i 
on també s'han trobat motlles interns de 
cambres d'insectes. Els motlles interns 
localitzats al cap Salines també es troben 
associats al gasteròpode Rumina sp. (B. 
Morey, com. pers.). 


Discussió 


Determinació diferencial i icnotaxonomia 
Com ja s'ha apuntat a la introducció, a 
les Illes Balears, els motlles interns 


d'aquest cossos han estat  atribuits 
anteriorment a organismes enigmàtics o 
pél lets fecals, (Colom et al., 1968 i Cuerda 
et al., 1969) i més recentment a copròlits 
del bòvid Myotragus sp. (Rossell et al., 
1969; Mercadal et al., 1970, 1972) o a 
possibles nius d'insectes himenòpters (J. 
Quintana, com. pers.). 

Els copròlits de Myotragus balearicus 
Bate, 1909, preservats en acumulacions 
dins coves de Mallorca, es caracteritzen per 
ésser de talla més gran que els de cabra i 
ovella actuals (Encinas i Alcover, 1997), 
per a la qual cosa també sobrepassen la talla 
mitjana, i són de forma més irregular i 
variable, que els cossos el-lipsoidals que 
formen el motlle intern dels cossos calcaris 
aquí estudiats. 

També cal tenir en compte, que la 
composició dels motlles interns 
el-lipsoidals és de la mateixa naturalesa que 
la del sediment extern de rebliment i que en 
ocasions es troben les concrecions buides o 
amb cristal'litzacions internes tipus drusa 
(espai vacus fossilitzat), cosa que fa que 
difícilment puguin correspondre a copròlits. 

La falta de consistència dels excrements 
així com la seva ràpida descomposició 
davant els agents atmosfèrics també fan que 
difícilment ^ poguessin  fossilitzar en 
paleoambients exposats com els sòls o les 
dunes litorals. 

A les Illes Canàries aquests cossos 
calcaris fossils han estat  atribuits 
anteriorment a: i) dünen-eier (“ous de les 
dunes") o cocoons enigmátics (capolls, 
crisálides o pupes); ii) nius d'himenòpters 
dels gèneres Anthophora o Eucera o de la 
família dels icneumònids (Ichneumonidae); 
111) icnotáxons (traces fòssils) corresponents 
a nius d'himenòpters (Celliformidae igen. 
indet., Celliforma isp., Palmiraichnus isp.) 
o a pupes de coleòpters (Rebuffoichnus isp.) 
(Meco et al., 2008a i bibliografia citada). 

La interpretació d'aquets cossos calcaris 
com a concrecions calcàries sobre ooteques 
amb assignació taxonómica a la família dels 
insectes acrídids, vendria avalada pels 
següents trets diferencials (Meco ef al., 
20082): 

1) la quantitat i concentració en forma 
d'acumulacions d'infinitat d'exemplars en 
paleosóls extensos, fan que es necessiti una 
vertadera plaga per poder explicar aquestes 
quantitats; 

i) la falta de constància de plagues 
circummediterránies d'himenópters o de 
coleópters, peró si de plagues d'ortópters 
acrídids (llagostes circummediterrànies); 

iii) la própia estructura calcària de la 
paret d'aquests cossos, mostra que aquests 
no són obra d'insectes constructors sinó 
meres concrecions calcàries formades al 
voltant de la posta o paquet d'ous, 

iv) el fet anterior ve reforçat per 
l'aparició conjunta —d'aquests cossos 
calcaris quasi sempre associats amb 
rizoconcrecions, que també es formen pel 
mateix procés de concreció, però en aquest 
cas sobre les arrels de la vegetació, 

v) la morfologia d'aquests cossos és 
semblant a la de les ooteques actuals 
d'algunes llagostes circummediterrànies o 
africanes (Orthoptera, Acrididae). 

Els cossos calcaris estudiats podrien 
mostrar certa afinitat amb les ooteques 
d'alguns Cyrtacanthacridinae i 
Gomphocerinae (Orthoptera, Acrididae) 
entre els quals figuren els actuals 
Kraussaria angulifera (Krauss, 1877) i 
Kraussella amabile (Krauss, 1877) 
ambdues del Sahel africà (vegeu Popov et 
al., 1990) i Dociostaurus maroccanus 
(Thumberg 1815) de la veïna costa nord- 
africana (vegeu Latchininsky i Launois- 
Luong, 1992), però existeixen certes 
característiques morfològiques que no 
acaben d'encaixar amb les estructures ara 
estudiades, segons es veurà més endavant. 


Per tant, a partir d'aquesta visió (Meco 
et al., 2008a, 2010), la naturalesa d'aquests 
cossos es revelaria com a motlles interns de 
rebliment i concrecions calcàries al voltant 
d'ooteques d'ancestres afins a les actuals 
llagostes africanes. 

Per altra part, Genise i Edwards (2003) 
consideren les estructures fossils de 
Canàries com a corresponents en part a nius 
d'himenópters  (Palmiraichnus isp. O 
Celliformidae igen. indet) i en part a 
cambres de  pupació de  coleópters 
(Rebuffoichnus isp.). Les traces de Mallorca 
ara estudiades són del tot similars a les de 
Canàries atribuides a Rebuffoichnus isp. 

L'icnogènere  Rebuffoichnus Roselli, 
1989 es caracteritza per una estructura sub- 
ellipsoidal a sub-cilíndrica formada per 
una paret, d'aspecte exterior grosser i mal 
definit, mentre que l'interior és llis o pot 
presentar un lleu bioglif. La cambra interna 
és ellipsoidal / ovoide amb una secció 
transversal de forma circular. La paret pot 
estar perforada per un forat d'emergència 
rodo (Genise et al., 2002; Genise, 2004). 
Algunes de les formes de l'aflorament des 
Morro d'en Feliu que no presenten paret 
definida podrien pertànyer a l'icnogénere 
Fictovichnus Johnston et al., 1996; en 
aquest darrer cas la cambra el-lipsoidal 
queda envoltada per una zona més llimosa 
que gradualment es va confonent amb el 
sediment matriu sense arribar a formar una 
auténtica paret (Genise, 2004). En general 
tant Rebuffoichnus com Fictovichnus han 
estat atribuits a cambres de pupació de 
coleòpters, probablement de les famílies 
Curculionidae, Tenebrionidae o 
Scarabaeidae (Johnston et al., 1996). 

Genise (com. pers.) descarta la possi- 
bilitat de que aquestes estructures puguin 
correspondre a ooteques d'insectes acrídids, 
tenint en compte que un acrídid difícilment 
pot amb el seu ovipositor i des de l'exterior 
allisar tot l'interior de l'ooteca sense deixar 

ni tan sols una marca o cicatriu. Les 
cambres de Mallorca presenten una 
superfície interna totalment llisa 1 no hi ha 
cap insecte que pugui allisar completament 
una cambra des de fora. Quan la cambra és 
totalment llisa internament s'ha 
d'interpretar com a indicació que aquesta 
esta construida des de dins. Aquesta simple 
raó entomològica és la que fa impossible 
que siguin ooteques de cap insecte. Per altra 
part, en el cas dels himenòpters, encara que 
les cel-les estiguin entapissades i llises per 
dins sempre queda un opercle que tanca el 
forat des d'on l'adult la treballa des de fora. 
Llavors, a l'estar fetes des de dins, 
l'estructura ens indica que s'ha de tractar de 
cambres pupals. Aquesta assumpció també 
ve reforçada per fet que es trobessin les 
restes fòssils d'un escarabat curculiònid 
constructor dintre d'una cambra pupària 
atribuida a Rebuffoichnus d'Austràlia (Lea, 
1925). 

La geometria d'aquests cossos, formant 
la cambra interior una el-lipsoide quasi 
perfecta, seria un altre tret que descartaria 
als acrídids com a productors. La forma 
geométrica de les cambres és una 
el-lipsoide quasi perfecta (en ambdós eixos 
de simetria) en pràcticament tots els 
exemplars, cosa que fa molt difícil que 
puguin ésser simples deposicions de 
paquets d'ous que sempre serien més 
irregulars a l'haver d'adaptar-se a la forma 
del tub de l'ooteca i/o als possibles defectes 
del sediment circumdant. Una altra 
circumstància significativa que dificulta la 
seva atribució a insectes acrídids seria el fet 
que no s'hagi pogut trobar cap resta del 
“tub” que allotja la part escumosa tap de les 
ooteques. 

La  disposició horitzontal a  sub- 
horitzontal, que presenten la majoria de les 
cambres, també faria que es puguin 
assimilar més a cambres de pupació 
hipogees, construides per la larva en la seva 


posició natural abans de pupar, que a 
ooteques d'acrídids, en les que normalment 
la posta presenta una disposició vertical a 
sub-vertical de producció dins del sòl. 

D'altra banda, en relació als hàbitats i 
etologia de coleòpters actuals de les Illes 
Balears, s'han pogut constatar una alta 
freqüència i diversitat de  coleópters 
tenebriònids psammòfils (arenícoles) a les 
dunes de litorals de Mallorca (Illes 
Balears), la qual cosa que també 
concordaria amb la freqüència d'aquests 
insectes sobre els sistemes dunars fòssils. 

Un cas a tenir especialment en compte 
és el del l'escarabat Elaphocera capdeboui 
Schaufuss, 1882 (Scarabaeoidea, 
Melolonthidae), un endemisme gimnèsic 
comú a zones obertes on les seves larves 
viuen enterrades i s'alimenten d'arrels i 
bulbs de diferents vegetals. Presenta 
l'interessant fenomen característic. d'una 
eclosió explosiva coincidint amb les 
primeres pluges de tardor (principalment 
durant el més d'octubre i novembre) 
desapareixent tot d'una que s'atura de 
ploure (Palmer i Petitpierre, 1993). 

Així dons, les darreres dades i 
interpretacions ens farien bascular la 
balança més cap una atribució de les traces 
a cambres de pupació d'insectes coleòpters 
probablement de les famílies Curculionidae, 
Tenebrionidae o Scarabaeidae (segons 
Johnston et al., 1996). L'insecte productor 
podria trobar-se actualment extingit a les 
illes Balears. 


Implicacions paleoambientals i 
ecològiques 

A les Illes Canàries, les acumulacions 
d'aquestes estructures apareixen per 
primera vegada al Pliocè als 3 Ma i reapa- 
reixen més tard en vàries ocasions al 
Plistocè inferior (circa 1,74 Ma), al Plistocè 
mitjà tardà (circa 0,42 Ma), a l'inici del 
Pleistocè superior i a l'inici de l'Holocè 


paleo- 

(Meco et al. 2008). Els paleosóls del 
Quaternari tardà (darrers 450 ka) de les Illes 
Canàries, coincideixen amb els principals 
pics càlids (MIS 11.3, 9.3, 7.1, 5.5 1 1) dins 
del patró cíclic de paleotemperatures del 
clima del Quaternari tardà (EPICA, 2004), 
el que ha fet que es plantegi la seva aparició 
massiva com un indicador paleoclimàtic 
dels períodes més càlids i humits (Meco et 
al., 2010). 

A les Illes Canàries les traces fòssils 
també apareixen en paleosòls sobre dunes, 
coincidint amb aportament argilós del vent 
de l'Est carregat de pols sahariana (Meco et 
al., 2008b, 2010). 

La consistència arenosa de les 
paleodunes no basta per suportar aquestes 
cambres, però l'alteració de la superfície 
dunar deguda a períodes humits amb pluges 
abundants i possible aportació de pols 
sahariana farien que el sòls es tornessin 
adients per acollir aquestes estructures. Les 
circumstàncies favorables de temperatura, 
humitat i sòl en condicions, encara que 
estacionals, poden produir una extraordi- 
nária activitat reproductiva així com 
innumerables eclosions. Llavors entrarien 
en fase recessiva, durant els episodis de 
sequera. Aquests insectes presentarien, per 
tant, força adaptació especialitzada a climes 
àrids amb pauses humides en regions, amb 
temperatures càlides a moderades, on hi ha 
estacionalitat. anual atenuada com la 
circummediterránia. 

La preséncia de la pols eólica procedent 
del nord d'Àfrica en forma de pluges de 
fang i deposicions seques, és també un 
fenomen comú a les Illes Balears. La 
localització de les Illes Balears només a uns 
300 quilòmetres del continent Africà i la 
seva situació coincidint amb les trajectòries 
de les tempestes (depressions atmos- 
fèriques) que porten la pols sahariana, 
faciliten el transport i la caiguda d'aquesta 
pols procedent del desert del Sàhara. Fornós 


et al. (1997, 2004) indiquen la gran 
importància, que té actualment, l'aportació 
de pols africana en la formació dels dipòsits 
dels sòls de les Illes Balears, quantificant la 
seva deposició en un volum de 13,5 g/m de 
mitjana anual. 

Atesa la quantitat i concentració de 
cambres fóssils trobades, no es descarta 
l'existéncia d'arribades de plagues o eixams 
d'insectes des del nord d'Àfrica, que 
trobarien, en els paleosóls incipients de la 
superfície alterada de les dunes balears, les 
condicions adients de temperatura, humitat 
i sòl, per a la seva reproducció. 

Per altra part, Genise i Edwards (2003) 
consideren que les denses acumulacions de 
Rebuffoichnus isp. es desenvoluparen sota 
un clima estacional sub-humit a semiàrid, 
per a la qual cosa correspondrien també a 
períodes de precipitacions relativament 
copioses en un  paleoclima  semiàrid 
generalizat. 

Així dons, tant en el cas de possibles 
ooteques d'acrídids com en el cas de 
cambres de pupació de coleópters, el seu 
significat paleoclimatic pareix clar, 
coincidint amb la seva posició en paleosóls 
intercalats en les arenes dunars: detecten 
períodes humits en un règim àrid o 
semiàrid. Llavors, les concentracions als 
paleosòls  representarien el testimoni 
d'episodis humits estacionals. 


Cronostratigrafia 

A l'aflorament pròxim del banc 
d'Eivissa, els mateixos nivells de platja 
(nivell b) i primer sistema dunar amb 
paleosóls (nivell c o hemicicle F) han estat 
datats dins del període de polaritat inversa 
Matuyama (González-Hernández et al., 
2000). Aquesta datació paleomagnética 
només aclareix que es tracta d'una polaritat 
inversa que aquests autors atribueixen al 
Matuyama (2,59—0,78 Ma) per mor de la 
fauna citada fins aleshores per Rosselló i 

Cuerda (1973). Cal tenir en compte que 
l'estadi Gelasià (2,5—1,8 Ma), abans situat 
com estadi final del Pliocè, ha estat 
recentment inclòs dins del Quaternari a la 
base del Plistocè (resolució IUGS-ICS, 
June 30, 2009). Així actualment tot el 
Matuyama es troba inclós dins del Plistoce 
inferior. 

Atesa la nova fauna trobada en aquests 
nivells, tant a l'aflorament del banc 
d'Eivissa com al del Morro d'en Feliu, no 
es pot descartar que els nivells marins 
realment corresponguin a un període de 
polaritat inversa més antic (Pliocè). Segons 
la classificació  d'unitats — faunístiques 
(MPMUs) de Monegatti i Raffi (2001), el 
gran bivalve Callista italica (Defrance, 
1815), força abundant en els nivell de platja 
(nivell b), no passaria de la MPMUI (= 5,3 
— 3,0 Ma). Així, si trobem aquesta fauna 
càlida (nivell b) més antiga, llavors podríem 
estar davant d'algun subestadi de polaritat 
inversa dins del Gauss, com el Raena 
(3,11—3,04 Ma) o el Mammoth (3,33-3,22 
Ma), o inclòs davant d'un Gilbert (5,32— 
3,58 Ma) també de polaritat inversa. 

Si tenim en compte que (i) els dipòsits 
marins de base (nivell b) contenen fauna 
antiga que delata un clima molt càlid i 
estable tipus equatorial (amb S. coronatus, 
C. italica, S. cucullata, P. ambrogii), i que 
(11) a aquests dipòsits marins càlids segueix 
immediatament una duna amb 
intercalacions de varis paleosòls amb 
presència d'infinitat de cambres de pupació 
i rizoconcrecions que ens indican clarament 
l'establiment d'un nou clima àrid o 
semiàrid estacional amb importants pauses 
humides, llavors podríem estar davant 
d'una manifestació de l'episodi que va 
donar lloc al canvi global que inicià una 
estacionalitat notable, en la que els hiverns 
es van fer més freds i els estius més càlids, i 
que va coincidir amb l'inici de la 
instal-lació dels primers gels àrtics a 


l'hemisferi nord (2,7-2,9 Ma) (Haug et al., 
2005). 

